title: Εκτελεστικός κανονισμός (ΕΕ) 2015/564 της Επιτροπής, της 8ης Απριλίου 2015 , για τον καθορισμό του συντελεστή κατανομής που πρέπει να εφαρμοστεί στις ποσότητες τις οποίες αφορούν οι αιτήσεις πιστοποιητικών εισαγωγής που υποβλήθηκαν από τις 30 έως τις 31 Μαρτίου 2015 στο πλαίσιο της δασμολογικής ποσόστωσης που ανοίχθηκε με τον κανονισμό (ΕΚ) αριθ. 1918/2006 για το ελαιόλαδο καταγωγής Τυνησίας και για την αναστολή της υποβολής αιτήσεων για τα πιστοποιητικά αυτά για τον μήνα Απρίλιο 2015

text:
               9.4.2015

               EL

               Επίσημη Εφημερίδα της Ευρωπαϊκής Ένωσης

               L 93/41

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/564 ΤΗΣ ΕΠΙΤΡΟΠΉΣ
   της 8ης Απριλίου 2015
   για τον καθορισμό του συντελεστή κατανομής που πρέπει να εφαρμοστεί στις ποσότητες τις οποίες αφορούν οι αιτήσεις πιστοποιητικών εισαγωγής που υποβλήθηκαν από τις 30 έως τις 31 Μαρτίου 2015 στο πλαίσιο της δασμολογικής ποσόστωσης που ανοίχθηκε με τον κανονισμό (ΕΚ) αριθ. 1918/2006 για το ελαιόλαδο καταγωγής Τυνησίας και για την αναστολή της υποβολής αιτήσεων για τα πιστοποιητικά αυτά για τον μήνα Απρίλιο 2015
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 188 παράγραφοι 1 και 3,
   Εκτιμώντας τα ακόλουθα:

               (1)

               Με τον κανονισμό (ΕΚ) αριθ. 1918/2006 της Επιτροπής (2) ανοίχτηκε ετήσια δασμολογική ποσόστωση για την εισαγωγή παρθένου ελαιολάδου των κωδικών ΣΟ 1509 10 10 και 1509 10 90, το οποίο παράγεται εξ ολοκλήρου στην Τυνησία και μεταφέρεται από τη χώρα αυτή απευθείας στην Ευρωπαϊκή Ένωση. Το άρθρο 2 παράγραφος 2 του κανονισμού (ΕΚ) αριθ. 1918/2006 προβλέπει ορισμένα μηνιαία ποσοτικά όρια για την έκδοση των πιστοποιητικών.

               (2)

               Οι ποσότητες τις οποίες αφορούν οι αιτήσεις πιστοποιητικών εισαγωγής που υποβλήθηκαν από τις 30 έως τις 31 Μαρτίου 2015, για την υποπερίοδο Απρίλιος 2015, υπερβαίνουν τις διαθέσιμες ποσότητες. Ως εκ τούτου, είναι σκόπιμο να προσδιοριστεί σε ποιον βαθμό μπορούν να εκδοθούν τα πιστοποιητικά εισαγωγής, με τον καθορισμό του συντελεστή κατανομής που πρέπει να εφαρμοστεί στις αιτούμενες ποσότητες, ο οποίος υπολογίζεται σύμφωνα με το άρθρο 7 παράγραφος 2 του κανονισμού (ΕΚ) αριθ. 1301/2006 της Επιτροπής (3). Κρίνεται σκόπιμο να ανασταλεί η υποβολή συμπληρωματικών αιτήσεων για τον μήνα Απρίλιο 2015.

               (3)

               Για να εξασφαλιστεί η αποτελεσματικότητα του μέτρου, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Στις ποσότητες τις οποίες αφορούν οι αιτήσεις δικαιωμάτων εισαγωγής που υποβλήθηκαν δυνάμει του κανονισμού (ΕΚ) αριθ. 1918/2006 από τις 30 έως τις 31 Μαρτίου 2015 εφαρμόζεται ο συντελεστής κατανομής που προβλέπεται στο παράρτημα του παρόντος κανονισμού.
   2.   Η υποβολή νέων αιτήσεων πιστοποιητικών εισαγωγής για τον μήνα Απρίλιο 2015 αναστέλλεται από 1ης Απριλίου 2015.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 8 Απριλίου 2015.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  Κανονισμός (ΕΚ) αριθ. 1918/2006 της Επιτροπής, της 20ής Δεκεμβρίου 2006, για το άνοιγμα και τη διαχείριση δασμολογικής ποσόστωσης για το ελαιόλαδο καταγωγής Τυνησίας (ΕΕ L 365 της 21.12.2006, σ. 84).

      (3)  Κανονισμός (ΕΚ) αριθ. 1301/2006 της Επιτροπής, της 31ης Αυγούστου 2006, για τη θέσπιση κοινών κανόνων για τον τρόπο διαχείρισης των δασμολογικών ποσοστώσεων εισαγωγής γεωργικών προϊόντων των οποίων η διαχείριση πραγματοποιείται με σύστημα πιστοποιητικών εισαγωγής (ΕΕ L 238 της 1.9.2006, σ. 13).

      ΠΑΡΑΡΤΗΜΑ

                  Αύξων αριθμός

                  Συντελεστής κατανομής — αιτήσεις που υποβλήθηκαν από τις 30 έως τις 31 Μαρτίου 2015 για τον μήνα Απρίλιο 2015
                  (%)

                  09.4032

                  4,638403


title: Εκτελεστικός κανονισμός (ΕΕ) αριθ. 288/2012 της Επιτροπής, της 30ής Μαρτίου 2012 , για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               31.3.2012

               EL

               Επίσημη Εφημερίδα της Ευρωπαϊκής Ένωσης

               L 95/9

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 288/2012 ΤΗΣ ΕΠΙΤΡΟΠΉΣ
   της 30ής Μαρτίου 2012
   για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 30 Μαρτίου 2012.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ’ αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ’ αποκοπή τιμή εισαγωγής

                  0702 00 00

                  CR

                  48,1

                  IL

                  73,5

                  MA

                  62,8

                  TN

                  60,1

                  TR

                  93,3

                  ZZ

                  67,6

                  0707 00 05

                  JO

                  225,1

                  TR

                  160,4

                  ZZ

                  192,8

                  0709 91 00

                  EG

                  76,0

                  ZZ

                  76,0

                  0709 93 10

                  JO

                  225,1

                  MA

                  50,1

                  TR

                  125,1

                  ZZ

                  133,4

                  0805 10 20

                  EG

                  41,8

                  IL

                  78,1

                  MA

                  53,5

                  TN

                  57,1

                  TR

                  64,7

                  ZA

                  45,1

                  ZZ

                  56,7

                  0805 50 10

                  EG

                  69,3

                  MX

                  39,8

                  TR

                  57,4

                  ZZ

                  55,5

                  0808 10 80

                  AR

                  87,2

                  BR

                  91,1

                  CA

                  137,4

                  CL

                  95,9

                  CN

                  87,8

                  MA

                  49,8

                  MK

                  31,8

                  US

                  173,8

                  UY

                  74,3

                  ZA

                  82,8

                  ZZ

                  91,2

                  0808 30 90

                  AR

                  101,2

                  CL

                  128,6

                  CN

                  52,9

                  ZA

                  103,7

                  ZZ

                  96,6

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) 2015/197 της Επιτροπής, της 5ης Φεβρουαρίου 2015 , για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Aglio Bianco Polesano (ΠΟΠ)]

text:
                  10.2.2015

                  EL

                  Επίσημη Εφημερίδα της Ευρωπαϊκής Ένωσης

                  L 33/8

         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2015/197 ΤΗΣ ΕΠΙΤΡΟΠΗΣ
         της 5ης Φεβρουαρίου 2015
         για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Aglio Bianco Polesano (ΠΟΠ)]
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
         Εκτιμώντας τα ακόλουθα:

                     (1)

                     Σύμφωνα με το άρθρο 53 παράγραφος 1 πρώτο εδάφιο του κανονισμού (ΕΕ) αριθ. 1151/2012, η Επιτροπή εξέτασε την αίτηση για την έγκριση τροποποίησης των προδιαγραφών της προστατευόμενης ονομασίας προέλευσης «Aglio Bianco Polesano», η οποία καταχωρίστηκε δυνάμει του κανονισμού (ΕΚ) αριθ. 1175/2009 της Επιτροπής (2).

                     (2)

                     Δεδομένου ότι η εν λόγω τροποποίηση δεν είναι ήσσονος σημασίας κατά την έννοια του άρθρου 53 παράγραφος 2 του κανονισμού (ΕΕ) αριθ. 1151/2012, η Επιτροπή δημοσίευσε την αίτηση τροποποίησης, κατ' εφαρμογή του άρθρου 50 παράγραφος 2 στοιχείο α) του εν λόγω κανονισμού, στην Επίσημη Εφημερίδα της Ευρωπαϊκής Ένωσης (3).

                     (3)

                     Δεδομένου ότι δεν έχει κοινοποιηθεί στην Επιτροπή καμία δήλωση ένστασης βάσει του άρθρου 51 του κανονισμού (ΕΕ) αριθ. 1151/2012, η τροποποίηση των προδιαγραφών πρέπει να εγκριθεί,

               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

            Άρθρο 1
            Εγκρίνεται η τροποποίηση των προδιαγραφών η οποία έχει δημοσιευθεί στην Επίσημη Εφημερίδα της Ευρωπαϊκής Ένωσης και αφορά την ονομασία «Aglio Bianco Polesano» (ΠΟΠ).

            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 5 Φεβρουαρίου 2015.

                  Για την Επιτροπή,

                  εξ ονόματος του Προέδρου,

               Phil HOGAN

                  Μέλος της Επιτροπής

            (1)  ΕΕ L 343 της 14.12.2012, σ. 1.

            (2)  Κανονισμός (ΕΕ) αριθ. 1175/2009 της Επιτροπής, της 30ής Νοεμβρίου 2009, για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Aglio Bianco Polesano (ΠΟΠ)] (ΕΕ L 314 της 1.12.2009, σ. 60).

            (3)  ΕΕ C 347 της 3.10.2014, σ. 18.


title: Εκτελεστικός κανονισμός (ΕΕ) 2015/303 της Επιτροπής, της 25ης Φεβρουαρίου 2015 , για την τροποποίηση των εκτελεστικών κανονισμών (ΕΕ) αριθ. 947/2014 και (ΕΕ) αριθ. 948/2014 όσον αφορά την τελευταία ημέρα υποβολής των αιτήσεων για ενίσχυση της ιδιωτικής αποθεματοποίησης βουτύρου και αποκορυφωμένου γάλακτος σε σκόνη

text:
               26.2.2015

               EL

               Επίσημη Εφημερίδα της Ευρωπαϊκής Ένωσης

               L 55/4

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/303 ΤΗΣ ΕΠΙΤΡΟΠΉΣ
   της 25ης Φεβρουαρίου 2015
   για την τροποποίηση των εκτελεστικών κανονισμών (ΕΕ) αριθ. 947/2014 και (ΕΕ) αριθ. 948/2014 όσον αφορά την τελευταία ημέρα υποβολής των αιτήσεων για ενίσχυση της ιδιωτικής αποθεματοποίησης βουτύρου και αποκορυφωμένου γάλακτος σε σκόνη
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 18 παράγραφος 2, το άρθρο 20 στοιχεία γ), στ), ιβ), ιγ) και ιδ) και το άρθρο 223 παράγραφος 3 στοιχείο γ),
   Έχοντας υπόψη τον κανονισμό (EE) αριθ. 1370/2013 του Συμβουλίου, της 16ης Δεκεμβρίου 2013, για τη θέσπιση μέτρων σχετικά με τον καθορισμό ορισμένων ενισχύσεων και επιστροφών που συνδέονται με την κοινή οργάνωση των αγορών γεωργικών προϊόντων (2), και ιδίως το άρθρο 4,
   Έχοντας υπόψη τον κανονισμό (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής και την κατάργηση των κανονισμών (ΕΟΚ) αριθ. 352/78, (ΕΚ) αριθ. 165/94, (ΕΚ) αριθ. 2799/98, (ΕΚ) αριθ. 814/2000, (ΕΚ) αριθ. 1290/2005 και (ΕΚ) αριθ. 485/2008 του Συμβουλίου (3), και ιδίως το άρθρο 62 παράγραφος 2 στοιχείο β),
   Εκτιμώντας τα ακόλουθα:

               (1)

               Οι εκτελεστικοί κανονισμοί (ΕΕ) αριθ. 947/2014 (4) και (ΕΕ) αριθ. 948/2014 (5) της Επιτροπής άνοιξαν την ιδιωτική αποθεματοποίηση βουτύρου και αποκορυφωμένου γάλακτος σε σκόνη, αντιστοίχως, ενόψει της ιδιαιτέρως δύσκολης κατάστασης στην αγορά, που οφείλεται κυρίως στην απαγόρευση από τη ρωσική κυβέρνηση των εισαγωγών στη Ρωσία γαλακτοκομικών προϊόντων από την Ένωση.

               (2)

               Τα εν λόγω καθεστώτα ιδιωτικής αποθεματοποίησης παρατάθηκαν με τον εκτελεστικό κανονισμό (ΕΕ) αριθ. 1337/2014 της Επιτροπής (6), ο οποίος προβλέπει ότι οι αιτήσεις ενίσχυσης μπορούν να υποβληθούν έως τις 28 Φεβρουαρίου 2015.

               (3)

               Οι τιμές του βουτύρου και του αποκορυφωμένου γάλακτος σε σκόνη εντός της Ένωσης εξακολουθούν να παρουσιάζουν αδυναμία.

               (4)

               Λαμβανομένης υπόψη της τρέχουσας κατάστασης της αγοράς, κρίνεται σκόπιμο να παραταθούν κατά επτά μήνες τα καθεστώτα ενίσχυσης της ιδιωτικής αποθεματοποίησης βουτύρου και αποκορυφωμένου γάλακτος σε σκόνη.

               (5)

               Για να αποφευχθεί η διακοπή της δυνατότητας υποβολής αιτήσεων δυνάμει των καθεστώτων, ο παρών κανονισμός θα πρέπει να αρχίσει να ισχύει την επομένη της δημοσίευσής του.

               (6)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την κοινή οργάνωση των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τροποποίηση του εκτελεστικού κανονισμού (ΕΕ) αριθ. 947/2014
   Στο άρθρο 5 του εκτελεστικού κανονισμού (ΕΕ) αριθ. 947/2014, η ημερομηνία «28η Φεβρουαρίου 2015» αντικαθίσταται από την ημερομηνία «30ή Σεπτεμβρίου 2015».
   Άρθρο 2
   Τροποποίηση του εκτελεστικού κανονισμού (ΕΕ) αριθ. 948/2014
   Στο άρθρο 5 του εκτελεστικού κανονισμού (ΕΕ) αριθ. 948/2014, η ημερομηνία «28η Φεβρουαρίου 2015» αντικαθίσταται από την ημερομηνία «30ή Σεπτεμβρίου 2015».
   Άρθρο 3
   Έναρξη ισχύος
   Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 25 Φεβρουαρίου 2015.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 347 της 20.12.2013, σ. 671.

      (2)  ΕΕ L 346 της 20.12.2013, σ. 12.

      (3)  ΕΕ L 347 της 20.12.2013, σ. 549.

      (4)  Εκτελεστικός κανονισμός (ΕΕ) αριθ. 947/2014 της Επιτροπής, της 4ης Σεπτεμβρίου 2014, σχετικά με το άνοιγμα ιδιωτικής αποθεματοποίησης για το βούτυρο και τον εκ των προτέρων καθορισμό του ποσού της ενίσχυσης (ΕΕ L 265 της 5.9.2014, σ. 15).

      (5)  Εκτελεστικός κανονισμός (ΕΕ) αριθ. 948/2014 της Επιτροπής, της 4ης Σεπτεμβρίου 2014, σχετικά με το άνοιγμα ιδιωτικής αποθεματοποίησης για το αποκορυφωμένο γάλα σε σκόνη και τον εκ των προτέρων καθορισμό του ποσού της ενίσχυσης (ΕΕ L 265 της 5.9.2014, σ. 18).

      (6)  Εκτελεστικός κανονισμός (ΕΕ) αριθ. 1337/2014 της Επιτροπής, της 16ης Δεκεμβρίου 2014, για την τροποποίηση των εκτελεστικών κανονισμών (ΕΕ) αριθ. 947/2014 και (ΕΕ) αριθ. 948/2014 όσον αφορά την τελευταία ημέρα υποβολής των αιτήσεων για ενίσχυση της ιδιωτικής αποθεματοποίησης βουτύρου και αποκορυφωμένου γάλακτος σε σκόνη (ΕΕ L 360 της 17.12.2014, σ. 15).


title: Εκτελεστικός κανονισμός (ΕΕ) αριθ. 37/2013 της Επιτροπής, της 18ης Ιανουαρίου 2013 , για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               19.1.2013

               EL

               Επίσημη Εφημερίδα της Ευρωπαϊκής Ένωσης

               L 16/12

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 37/2013 ΤΗΣ ΕΠΙΤΡΟΠΉΣ
   της 18ης Ιανουαρίου 2013
   για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 18 Ιανουαρίου 2013.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ’ αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ’ αποκοπή τιμή εισαγωγής

                  0702 00 00

                  MA

                  70,6

                  TN

                  83,9

                  TR

                  121,1

                  ZZ

                  91,9

                  0707 00 05

                  EG

                  200,0

                  JO

                  182,1

                  MA

                  158,2

                  TR

                  161,3

                  ZZ

                  175,4

                  0709 91 00

                  EG

                  119,3

                  ZZ

                  119,3

                  0709 93 10

                  EG

                  105,4

                  MA

                  95,9

                  TR

                  139,5

                  ZZ

                  113,6

                  0805 10 20

                  EG

                  53,3

                  MA

                  63,2

                  TN

                  69,9

                  TR

                  64,6

                  ZZ

                  62,8

                  0805 20 10

                  IL

                  162,4

                  MA

                  90,9

                  ZZ

                  126,7

                  0805 20 30, 0805 20 50, 0805 20 70, 0805 20 90

                  IL

                  115,4

                  KR

                  139,7

                  TR

                  82,7

                  ZZ

                  112,6

                  0805 50 10

                  EG

                  87,0

                  TR

                  80,3

                  ZZ

                  83,7

                  0808 10 80

                  CN

                  86,0

                  MK

                  35,9

                  US

                  172,9

                  ZZ

                  98,3

                  0808 30 90

                  CN

                  56,2

                  US

                  132,9

                  ZZ

                  94,6

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 947/2014 της Επιτροπής, της 4ης Σεπτεμβρίου 2014 , σχετικά με το άνοιγμα ιδιωτικής αποθεματοποίησης για το βούτυρο και τον εκ των προτέρων καθορισμό του ποσού της ενίσχυσης

text:
               5.9.2014

               EL

               Επίσημη Εφημερίδα της Ευρωπαϊκής Ένωσης

               L 265/15

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 947/2014 ΤΗΣ ΕΠΙΤΡΟΠΉΣ
   της 4ης Σεπτεμβρίου 2014
   σχετικά με το άνοιγμα ιδιωτικής αποθεματοποίησης για το βούτυρο και τον εκ των προτέρων καθορισμό του ποσού της ενίσχυσης
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 18 παράγραφος 2, το άρθρο 20 στοιχεία γ), στ), ιβ), ιγ) και ιδ) και το άρθρο 223 παράγραφος 3 στοιχείο γ),
   Έχοντας υπόψη τον κανονισμό (EE) αριθ. 1370/2013 του Συμβουλίου, της 16ης Δεκεμβρίου 2013, για τη θέσπιση μέτρων σχετικά με τον καθορισμό ορισμένων ενισχύσεων και επιστροφών που συνδέονται με την κοινή οργάνωση των αγορών γεωργικών προϊόντων (2), και ιδίως το άρθρο 4,
   Έχοντας υπόψη τον κανονισμό (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής και την κατάργηση των κανονισμών (ΕΟΚ) αριθ. 352/78, (ΕΚ) αριθ. 165/94, (ΕΚ) αριθ. 2799/98, (ΕΚ) αριθ. 814/2000, (ΕΚ) αριθ. 1290/2005 και (ΕΚ) αριθ. 485/2008 του Συμβουλίου (3), και ιδίως το άρθρο 62 παράγραφος 2 στοιχείο β),
   Εκτιμώντας τα ακόλουθα:

               (1)

               Το άρθρο 17 στοιχείο ε) του κανονισμού (ΕΕ) αριθ. 1308/2013 προβλέπει τη χορήγηση ενισχύσεων για ιδιωτική αποθεματοποίηση βουτύρου.

               (2)

               Στις 7 Αυγούστου 2014, η ρωσική κυβέρνηση επέβαλε απαγόρευση εισαγωγής ορισμένων προϊόντων από την ΕΕ στη Ρωσία, συμπεριλαμβανομένων των γαλακτοκομικών προϊόντων. Η εξέλιξη των τιμών και των αποθεμάτων του βουτύρου δείχνει μια ιδιαίτερα δύσκολη κατάσταση της αγοράς, η οποία μπορεί να εξαλειφθεί ή να περιοριστεί μέσω της αποθεματοποίησης. Λαμβανομένης υπόψη της υφιστάμενης κατάστασης της αγοράς, κρίνεται σκόπιμο να χορηγηθεί ενίσχυση για ιδιωτική αποθεματοποίηση βουτύρου και να καθοριστεί εκ των προτέρων το ποσό της ενίσχυσης.

               (3)

               Με τον κανονισμό (ΕΚ) αριθ. 826/2008 της Επιτροπής (4) θεσπίστηκαν κοινοί κανόνες εφαρμογής καθεστώτος ενισχύσεων για ιδιωτική αποθεματοποίηση.

               (4)

               Σύμφωνα με το άρθρο 6 του κανονισμού (ΕΚ) αριθ. 826/2008, η ενίσχυση που καθορίζεται εκ των προτέρων πρέπει να χορηγείται σύμφωνα με τους λεπτομερείς κανόνες και τους όρους που προβλέπονται στο κεφάλαιο III του εν λόγω κανονισμού.

               (5)

               Σύμφωνα με το άρθρο 16, παράγραφος 2, στοιχείο γ) του κανονισμού (ΕΚ) αριθ. 826/2008 και προκειμένου να διασφαλιστεί η αποθεματοποίηση ομοιογενών και διαχειρίσιμων παρτίδων, είναι σκόπιμο να καθοριστούν απαιτήσεις για την «παρτίδα αποθεματοποίησης».

               (6)

               Για λόγους διοικητικής αποτελεσματικότητας και απλοποίησης, και δεδομένου ότι οι απαιτούμενες πληροφορίες σχετικά με τις λεπτομέρειες της αποθεματοποίησης περιλαμβάνονται ήδη στην αίτηση ενίσχυσης, είναι σκόπιμο να αρθεί η απαίτηση παροχής, μετά τη σύναψη της σύμβασης, των πληροφοριών που προβλέπονται στο άρθρο 20 πρώτο εδάφιο στοιχείο α) του κανονισμού (ΕΚ) αριθ. 826/2008.

               (7)

               Για λόγους απλοποίησης και εφοδιαστικής αποτελεσματικότητας, θα πρέπει να επιτραπεί στα κράτη μέλη να αίρουν την απαίτηση για αναγραφή του αριθμού της σύμβασης σε κάθε μονάδα που αποθεματοποιείται, όταν ο αριθμός αυτός εγγράφεται στο μητρώο της αποθήκης.

               (8)

               Για λόγους διοικητικής αποτελεσματικότητας και απλοποίησης, λαμβανομένης υπόψη της ιδιαίτερης κατάστασης όσον αφορά την αποθεματοποίηση βουτύρου, οι έλεγχοι που προβλέπονται στο άρθρο 36 παράγραφος 6 του κανονισμού (ΕΚ) αριθ. 826/2008 θα πρέπει να διενεργούνται τουλάχιστον για το ήμισυ των συμβάσεων. Συνεπώς, θα πρέπει να προβλεφθεί παρέκκλιση από το εν λόγω άρθρο.

               (9)

               Σύμφωνα με το άρθρο 4 του κανονισμού (ΕΕ) αριθ. 1370/2013, η ενίσχυση για ιδιωτική αποθεματοποίηση που καθορίζεται εκ των προτέρων πρέπει να βασίζεται στα έξοδα αποθεματοποίησης και/ή σε άλλα σχετικά στοιχεία της αγοράς. Κρίνεται σκόπιμο να καθοριστεί ενίσχυση για την κάλυψη των πάγιων εξόδων εισόδου των σχετικών προϊόντων στο απόθεμα και εξόδου από αυτό, καθώς και ενίσχυση ανά ημέρα αποθεματοποίησης για την κάλυψη των δαπανών αποθήκευσης υπό ψύξη και του κόστους χρηματοδότησης.

               (10)

               Σύμφωνα με το άρθρο 35 παράγραφος 3 του κανονισμού (ΕΚ) αριθ. 826/2008 και προκειμένου να παρακολουθηθεί εκ του σύνεγγυς η χρήση του μέτρου, είναι σκόπιμο να καθοριστεί η προθεσμία υποβολής των κοινοποιήσεων που προβλέπονται στο άρθρο 35 παράγραφος 1 στοιχείο α) του εν λόγω κανονισμού.

               (11)

               Για να έχει άμεσο αντίκτυπο στην αγορά και να συμβάλει στη σταθεροποίηση των τιμών, το προσωρινό μέτρο που προβλέπεται στον παρόντα κανονισμό θα πρέπει να αρχίσει να ισχύει την επομένη της δημοσίευσής του.

               (12)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την κοινή οργάνωση των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Ο παρών κανονισμός προβλέπει ενίσχυση για ιδιωτική αποθεματοποίηση βουτύρου, το οποίο αναφέρεται στο άρθρο 17 στοιχείο ε) του κανονισμού (ΕΕ) αριθ. 1308/2013.
   2.   Εφαρμόζεται ο κανονισμός (ΕΚ) αριθ. 826/2008, πλην αντιθέτων διατάξεων του παρόντος κανονισμού.
   Άρθρο 2
   Η μονάδα μέτρησης που αναφέρεται στο άρθρο 16 παράγραφος 2 στοιχείο γ) του κανονισμού (ΕΚ) αριθ. 826/2008 είναι η «παρτίδα αποθεματοποίησης», η οποία αντιστοιχεί στην ποσότητα προϊόντος που καλύπτεται από τον παρόντα κανονισμό, βάρους τουλάχιστον 1 τόνου και ομοιογενούς σύνθεσης και ποιότητας, η οποία έχει παραχθεί σε ένα και μόνο εργοστάσιο και αποθεματοποιείται την ίδια ημέρα στην ίδια αποθήκη.
   Άρθρο 3
   1.   Το άρθρο 20 πρώτο εδάφιο στοιχείο α) του κανονισμού (ΕΚ) αριθ. 826/2008 δεν εφαρμόζεται.
   2.   Τα κράτη μέλη μπορούν να αίρουν την απαίτηση σήμανσης με τον αριθμό της σύμβασης, η οποία αναφέρεται στο άρθρο 22 παράγραφος 1 στοιχείο ε) του κανονισμού (ΕΚ) αριθ. 826/2008, υπό την προϋπόθεση ότι ο υπεύθυνος της αποθήκης αναλαμβάνει τη δέσμευση να εγγράψει τον αριθμό της σύμβασης στο μητρώο που αναφέρεται στο παράρτημα I σημείο ΙΙΙ του εν λόγω κανονισμού.
   3.   Κατά παρέκκλιση από το άρθρο 36 παράγραφος 6 του κανονισμού (ΕΚ) αριθ. 826/2008, στο τέλος της περιόδου συμβατικής αποθεματοποίησης, η αρμόδια για τον έλεγχο αρχή επαληθεύει με δειγματοληψία, τουλάχιστον για το ήμισυ του αριθμού των συμβάσεων, το βάρος και την ταυτοποίηση του βουτύρου.
   Άρθρο 4
   1.   Το ποσό της ενίσχυσης για τα προϊόντα που αναφέρονται στο άρθρο 1 ανέρχεται σε:

               —

               18,93 ευρώ ανά τόνο αποθεματοποίησης για την κάλυψη των παγίων εξόδων αποθεματοποίησης,

               —

               0,28 ευρώ ανά τόνο, ανά ημέρα συμβατικής αποθεματοποίησης.

         2.   Η συμβατική αποθεματοποίηση λήγει την προηγουμένη της ημέρας εξόδου από το απόθεμα.
   3.   Ενίσχυση μπορεί να χορηγηθεί μόνον εφόσον η περίοδος συμβατικής αποθεματοποίησης είναι 90 έως 210 ημέρες.
   Άρθρο 5
   Αιτήσεις ενίσχυσης για ιδιωτική αποθεματοποίηση μπορούν να υποβληθούν από την ημερομηνία έναρξης ισχύος του παρόντος κανονισμού. Η τελευταία ημερομηνία για την υποβολή των αιτήσεων είναι η 31η Δεκεμβρίου 2014.
   Άρθρο 6
   Τα κράτη μέλη κοινοποιούν στην Επιτροπή τα ακόλουθα:

               α)

               το αργότερο κάθε Τρίτη, για την προηγούμενη εβδομάδα, τις ποσότητες για τις οποίες έχουν συναφθεί συμβάσεις, καθώς και τις ποσότητες προϊόντων για τις οποίες έχουν υποβληθεί αιτήσεις σύναψης συμβάσεων, σύμφωνα με το άρθρο 35 παράγραφος 1 στοιχείο α) του κανονισμού (ΕΚ) αριθ. 826/2008·

               β)

               το αργότερο στο τέλος κάθε μήνα, για τον προηγούμενο μήνα, τις σχετικές με τα αποθέματα πληροφορίες που απαιτούνται βάσει του άρθρου 35 παράγραφος 1 στοιχείο β) του κανονισμού (ΕΚ) αριθ. 826/2008.

         Άρθρο 7
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 4 Σεπτεμβρίου 2014.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 347 της 20.12.2013, σ. 671.

      (2)  ΕΕ L 346 της 20.12.2013, σ. 12.

      (3)  ΕΕ L 347 της 20.12.2013, σ. 549.

      (4)  Κανονισμός (ΕΚ) αριθ. 826/2008 της Επιτροπής, της 20ής Αυγούστου 2008, σχετικά με τη θέσπιση κοινών κανόνων για τη χορήγηση κοινοτικής ενίσχυσης στην ιδιωτική αποθεματοποίηση ορισμένων γεωργικών προϊόντων (ΕΕ L 223 της 21.8.2008, σ. 3).


title: Εκτελεστικός κανονισμός (ΕΕ) 2017/1344 της Επιτροπής, της 18ης Ιουλίου 2017, σχετικά με την τροποποίηση του παραρτήματος I του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο

text:
                  19.7.2017

                  EL

                  Επίσημη Εφημερίδα της Ευρωπαϊκής Ένωσης

                  L 186/3

            ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/1344 ΤΗΣ ΕΠΙΤΡΟΠΉΣ
      της 18ης Ιουλίου 2017
      σχετικά με την τροποποίηση του παραρτήματος I του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο ε),
      Εκτιμώντας τα ακόλουθα:

                  (1)

                  Με τον κανονισμό (ΕΟΚ) αριθ. 2658/87 θεσπίστηκε ονοματολογία εμπορευμάτων, (εφεξής καλούμενη «συνδυασμένη ονοματολογία» ή «ΣΟ»), η οποία παρατίθεται στο παράρτημα I του εν λόγω κανονισμού.

                  (2)

                  Η τρέχουσα διατύπωση των συμπληρωματικών σημειώσεων 4 και 5 του κεφαλαίου 17 και των συμπληρωματικών σημειώσεων 3 και 4 του κεφαλαίου 21 της συνδυασμένης ονοματολογίας αναφέρεται στο άρθρο 42 του κανονισμού (ΕΚ) αριθ. 951/2006 της Επιτροπής (2) για τον καθορισμό των μεθόδων υπολογισμού της περιεκτικότητας σε σακχαρόζη της ακατέργαστης ζάχαρης και ορισμένων σιροπιών.

                  (3)

                  Οι παράγραφοι 2, 3 και 4 του άρθρου 42 του κανονισμού (ΕΚ) αριθ. 951/2006 θα απαλειφθούν, με ισχύ από την 1η Οκτωβρίου 2017, λόγω της τροποποίησης του συστήματος ποσοστώσεων παραγωγής ζάχαρης, μετά από αλλαγές στη γεωργική πολιτική. Κατά συνέπεια, οι παραπομπές στο άρθρο 42 του κανονισμού (ΕΚ) αριθ. 951/2006 των συμπληρωματικών σημειώσεων 4 και 5 του κεφαλαίου 17 και των συμπληρωματικών σημειώσεων 3 και 4 του κεφαλαίου 21 καθίστανται ανενεργές.

                  (4)

                  Για λόγους ασφάλειας δικαίου και προκειμένου να αποφευχθεί η δημιουργία νομικού κενού, είναι αναγκαίο να τροποποιηθούν οι εν λόγω συμπληρωματικές σημειώσεις και να ενσωματωθούν οι ισχύουσες αναλυτικές μέθοδοι απευθείας στις εν λόγω σημειώσεις.

                  (5)

                  Υπό το πρίσμα των βελτιώσεων των αναλυτικών μεθόδων προσδιορισμού της περιεκτικότητας σε ζάχαρη, η αναλυτική μέθοδος που χρησιμοποιείται επί του παρόντος για τους σκοπούς του υπολογισμού της περιεκτικότητας σε ζάχαρη ορισμένων προϊόντων που εμπίπτουν στο κεφάλαιο 17, η οποία μπορεί να επηρεαστεί από τη μήτρα δείγματος ή άλλες παρεμποδίζουσες ενώσεις, θα πρέπει να αντικατασταθεί από τη μέθοδο υγρής χρωματογραφίας υψηλής απόδοσης («μέθοδος HPLC»).

                  (6)

                  Ωστόσο, για ορισμένα άλλα προϊόντα του κεφαλαίου 17, καθώς και για προϊόντα που υπάγονται στο κεφάλαιο 21, για τα οποία η περιεκτικότητα σε ζάχαρη δεν βασίζεται αποκλειστικά στη σακχαρόζη, τη φρουκτόζη, τη γλυκόζη και τη μαλτόζη λόγω της παρουσίας άλλων σακχάρων, η μέθοδος HPLC δεν μπορεί να εφαρμοστεί. Για τα εν λόγω προϊόντα, η περιεκτικότητα σε σακχαρόζη, συμπεριλαμβανομένων άλλων σακχάρων εκφραζόμενων σε σακχαρόζη, θα πρέπει να προσδιορίζεται με τη διαθλασιμετρική μέθοδο, σύμφωνα με το παράρτημα του εκτελεστικού κανονισμού (ΕΕ) αριθ. 974/2014 της Επιτροπής (3).

                  (7)

                  Για να εξασφαλιστεί η ενιαία ερμηνεία της συνδυασμένης ονοματολογίας σε όλη την Ένωση, όσον αφορά τον προσδιορισμό της περιεκτικότητας σε ζάχαρη ορισμένων προϊόντων, θα πρέπει να τροποποιηθούν οι συμπληρωματικές σημειώσεις 4 και 5 του κεφαλαίου 17, καθώς και οι συμπληρωματικές σημειώσεις 3 και 4 του κεφαλαίου 21 του Δεύτερου Μέρους της συνδυασμένης ονοματολογίας.

                  (8)

                  Συνεπώς, ο κανονισμός (ΕΟΚ) αριθ. 2658/87 θα πρέπει να τροποποιηθεί αναλόγως.

                  (9)

                  Οι παράγραφοι 2, 3 και 4 του άρθρου 42 του κανονισμού (ΕΚ) αριθ. 951/2006 θα καταργηθούν με ισχύ από την 1η Οκτωβρίου 2017. Συνεπώς, ο παρών κανονισμός είναι σκόπιμο να εφαρμοστεί από την ίδια ημερομηνία.

                  (10)

                  Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Το παράρτημα I Μέρος Δεύτερο του κανονισμού (ΕΟΚ) αριθ. 2658/87 τροποποιείται ως εξής:

                  α)

                  στο κεφάλαιο 17, οι συμπληρωματικές σημειώσεις 4 και 5 αντικαθίσταται από το ακόλουθο κείμενο:

                              «4.

                              Για τα προϊόντα των διακρίσεων 1702 20 10, 1702 60 95 και 1702 90 71, η περιεκτικότητα σε ζάχαρα (ζαχαρόζη, φρουκτόζη, γλυκόζη και μαλτόζη, όταν η φρουκτόζη και η γλυκόζη εκφράζονται σε ισοδύναμο ζαχαρόζης) προσδιορίζεται με την εφαρμογή της μεθόδου της υγρής χρωματογραφίας υψηλής απόδοσης (“μέθοδος HPLC”), σύμφωνα με τον ακόλουθο τύπο:

                                 S + 0,95 × (F + G) + M

                                 όπου:

                                             “S” είναι η περιεκτικότητα σε ζαχαρόζη προσδιορισμένη με τη μέθοδο HPLC·

                                             “F” είναι η περιεκτικότητα σε φρουκτόζη προσδιορισμένη με τη μέθοδο HPLC·

                                             “G” είναι η περιεκτικότητα σε γλυκόζη προσδιορισμένη με τη μέθοδο HPLC·

                                             “Μ” είναι η περιεκτικότητα σε μαλτόζη προσδιορισμένη με τη μέθοδο HPLC.

                                 Για τα προϊόντα των διακρίσεων 1702 60 80, 1702 90 80 και 1702 90 95, η περιεκτικότητα σε ζαχαρόζη, συμπεριλαμβανομένων άλλων ζαχάρων εκφραζόμενων σε ζαχαρόζη, προσδιορίζεται με τη διαθλασιμετρική μέθοδο [εκφραζόμενη σε βαθμούς Brix σύμφωνα με το παράρτημα του εκτελεστικού κανονισμού (ΕΕ) αριθ. 974/2014 της Επιτροπής
                                  (*1). Για τα προϊόντα των διακρίσεων 1702 60 80 και 1702 90 80, η μετατροπή των αποτελεσμάτων σε ισοδύναμο ζαχαρόζης πραγματοποιείται πολλαπλασιάζοντας τους βαθμούς Brix επί τον συντελεστή 0,95.

                                 5.

                              Για τους σκοπούς των διακρίσεων 1702 30 10, 1702 40 10, 1702 60 10 και 1702 90 30, ο όρος «ισογλυκόζη» σημαίνει το προϊόν που λαμβάνεται από τη γλυκόζη ή τα πολυμερή της, περιεκτικότητας κατά βάρος, σε ξερή κατάσταση, τουλάχιστον 10 % σε φρουκτόζη.

                                 Για τα προϊόντα των εν λόγω διακρίσεων, η περιεκτικότητα σε ζαχαρόζη, συμπεριλαμβανομένων άλλων ζαχάρων εκφραζόμενων σε ζαχαρόζη, προσδιορίζεται με τη διαθλασιμετρική μέθοδο [εκφραζόμενη σε βαθμούς Brix σύμφωνα με το παράρτημα του εκτελεστικού κανονισμού (ΕΕ) αριθ. 974/2014].

                     (*1)  Εκτελεστικός κανονισμός (ΕΕ) αριθ. 974/2014 της Επιτροπής, της 11ης Σεπτεμβρίου 2014, για τον καθορισμό της διαθλασιμετρικής μεθόδου προσδιορισμού του διαλυτού ξηρού υπολείμματος στα μεταποιημένα προϊόντα με βάση τα οπωροκηπευτικά με σκοπό την κατάταξή τους στη συνδυασμένη ονοματολογία (ΕΕ L 274 της 16.9.2014, σ. 6).» ·"

                  β)

                  στο κεφάλαιο 21, οι συμπληρωματικές σημειώσεις 3 και 4 αντικαθίσταται από το ακόλουθο κείμενο:

                              «3.

                              Για τους σκοπούς της διάκρισης 2106 90 30, ο όρος “ισογλυκόζη” σημαίνει το προϊόν που λαμβάνεται από τη γλυκόζη ή τα πολυμερή της, περιεκτικότητας κατά βάρος, σε ξερή κατάσταση, τουλάχιστον 10 % σε φρουκτόζη.

                                 4.

                                 Για τα προϊόντα των διακρίσεων 2106 90 30 και 2106 90 59, η περιεκτικότητα σε ζαχαρόζη, συμπεριλαμβανομένων άλλων ζαχάρων εκφραζόμενων σε ζαχαρόζη, προσδιορίζεται με τη διαθλασιμετρική μέθοδο [εκφραζόμενη σε βαθμούς Brix σύμφωνα με το παράρτημα του εκτελεστικού κανονισμού (ΕΕ) αριθ. 974/2014 της Επιτροπής
                                  (*2).

                     (*2)  Εκτελεστικός κανονισμός (ΕΕ) αριθ. 974/2014 της Επιτροπής, της 11ης Σεπτεμβρίου 2014, για τον καθορισμό της διαθλασιμετρικής μεθόδου προσδιορισμού του διαλυτού ξηρού υπολείμματος στα μεταποιημένα προϊόντα με βάση τα οπωροκηπευτικά με σκοπό την κατάταξή τους στη συνδυασμένη ονοματολογία (ΕΕ L 274 της 16.9.2014, σ. 6).»."

            Άρθρο 2
      Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
      Εφαρμόζεται από την 1η Οκτωβρίου 2017.

         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 18 Ιουλίου 2017.

               Για την Επιτροπή

               Ο Πρόεδρος

            Jean-Claude JUNCKER

         (1)  ΕΕ L 256 της 7.9.1987, σ. 1.

         (2)  Κανονισμός (ΕΚ) αριθ. 951/2006 της Επιτροπής, της 30ής Ιουνίου 2006, για καθορισμό λεπτομερών κανόνων εφαρμογής του κανονισμού (ΕΚ) αριθ. 318/2006 του Συμβουλίου όσον αφορά τις συναλλαγές με τρίτες χώρες στον τομέα της ζάχαρης (ΕΕ L 178 της 1.7.2006, σ. 24).

         (3)  Εκτελεστικός κανονισμός (ΕΕ) αριθ. 974/2014 της Επιτροπής, της 11ης Σεπτεμβρίου 2014, για τον καθορισμό της διαθλασιμετρικής μεθόδου προσδιορισμού του διαλυτού ξηρού υπολείμματος στα μεταποιημένα προϊόντα με βάση τα οπωροκηπευτικά με σκοπό την κατάταξή τους στη συνδυασμένη ονοματολογία (ΕΕ L 274 της 16.9.2014, σ. 6).


title: Εκτελεστικός κανονισμός (ΕΕ) 2017/12 της Επιτροπής, της 6ης Ιανουαρίου 2017, όσον αφορά τη μορφή και το περιεχόμενο των αιτήσεων και αιτημάτων για τον καθορισμό ανώτατων ορίων καταλοίπων σύμφωνα με τον κανονισμό (ΕΚ) αριθ. 470/2009 του Ευρωπαϊκού Κοινοβουλίου και του Συμβουλίου (Κείμενο που παρουσιάζει ενδιαφέρον για τον ΕΟΧ )

text:
               7.1.2017

               EL

               Επίσημη Εφημερίδα της Ευρωπαϊκής Ένωσης

               L 4/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/12 ΤΗΣ ΕΠΙΤΡΟΠΉΣ
   της 6ης Ιανουαρίου 2017
   όσον αφορά τη μορφή και το περιεχόμενο των αιτήσεων και αιτημάτων για τον καθορισμό ανώτατων ορίων καταλοίπων σύμφωνα με τον κανονισμό (ΕΚ) αριθ. 470/2009 του Ευρωπαϊκού Κοινοβουλίου και του Συμβουλίου
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 470/2009 του Ευρωπαϊκού Κοινοβουλίου και του Συμβουλίου, της 6ης Μαΐου 2009, για θέσπιση κοινοτικών διαδικασιών για τον καθορισμό ορίων καταλοίπων των φαρμακολογικά δραστικών ουσιών στα τρόφιμα ζωικής προέλευσης, για την κατάργηση του κανονισμού (ΕΟΚ) αριθ. 2377/90 του Συμβουλίου και τροποποίηση της οδηγίας 2001/82/ΕΚ του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 726/2004 του Ευρωπαϊκού Κοινοβουλίου και του Συμβουλίου (1), και ιδίως το άρθρο 13 παράγραφος 1,
   Εκτιμώντας τα ακόλουθα:

               (1)

               Οι φαρμακολογικά δραστικές ουσίες ταξινομούνται με βάση τις γνωμοδοτήσεις σχετικά με τα ανώτατα όρια καταλοίπων (ΑΟΚ) που έχουν εκδοθεί από τον Ευρωπαϊκό Οργανισμό Φαρμάκων (EMA).

               (2)

               Η αίτηση για γνωμοδότηση για τον καθορισμό ανώτατων ορίων καταλοίπων (ΑΟΚ) υποβάλλεται στον Ευρωπαϊκό Οργανισμό Φαρμάκων. Είναι αναγκαίο να προβλεφθεί πρότυπος μορφότυπος για την υποβολή αυτών των αιτήσεων και να απαριθμηθούν οι πληροφορίες που θα ζητηθούν για να συνοδεύουν τις εν λόγω αιτήσεις.

               (3)

               Υπό ορισμένες συνθήκες, η Επιτροπή, ένα κράτος μέλος, ένα ενδιαφερόμενο μέρος ή οργανισμός μπορούν να υποβάλουν αίτημα στον Ευρωπαϊκό Οργανισμό Φαρμάκων για γνωμοδότηση για τον καθορισμό των ΑΟΚ. Είναι αναγκαίο να προβλεφθεί ένας πρότυπος μορφότυπος για αυτές τις αιτήσεις και να απαριθμηθούν οι πληροφορίες που θα πρέπει να τις συνοδεύουν.

               (4)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής κτηνιατρικών φαρμάκων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Μορφή και περιεχόμενο των αιτήσεων και αιτημάτων
   1.   Υποβάλλεται στον Ευρωπαϊκό Οργανισμό Φαρμάκων (EMA) ηλεκτρονικά αίτηση ή αίτημα για καθορισμό ανώτατων ορίων καταλοίπων (ΑΟΚ).
   2.   Τα στοιχεία και τα έγγραφα που συνοδεύουν μια αίτηση ή ένα αίτημα για καθορισμό ΑΟΚ παρουσιάζονται σύμφωνα με τις απαιτήσεις που καθορίζονται στο παράρτημα.
   Άρθρο 2
   Γενικές απαιτήσεις για τις αιτήσεις και τα αιτήματα
   1.   Οι πληροφορίες και τα έγγραφα που υποβάλλονται ως μέρος αίτησης ή αιτήματος για τον καθορισμό ΑΟΚ είναι ακριβείς και σύμφωνες με τις σημερινές επιστημονικές γνώσεις και την επιστημονική καθοδήγηση που εκδίδει ο Ευρωπαϊκός Οργανισμός Φαρμάκων σχετικά με την ασφάλεια των καταλοίπων.
   2.   Η αίτηση ή το αίτημα για καθορισμό ΑΟΚ περιλαμβάνει κάθε πληροφορία, ευνοϊκή ή δυσμενή για την ουσία, σχετική με την αξιολόγηση της ασφάλειας των καταλοίπων της εν λόγω ουσίας. Ιδιαίτερα, παρέχεται κάθε λεπτομέρεια σχετική με κάθε δοκιμή ή ανάλυση σχετικά με τη δραστική ουσία που δεν ολοκληρώθηκε ή που εγκαταλείφθηκε.
   3.   Μια αίτηση ή ένα αίτημα για την επέκταση των υφιστάμενων ΑΟΚ σε άλλα ζωικά είδη ή προϊόντα διατροφής αποτελείται από ένα έντυπο αίτησης ή αιτήματος και ένα αρχείο κατάλοιπου. Ο Ευρωπαϊκός Οργανισμός Φαρμάκων δύναται να ζητήσει δεδομένα ασφάλειας εάν η αξιολόγηση κινδύνου που πραγματοποιήθηκε για τον καθορισμό του υφιστάμενου ΑΟΚ δεν ισχύει για την προτεινόμενη επέκταση.
   Άρθρο 3
   Έναρξη ισχύος
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 6 Ιανουαρίου 2017.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 152 της 16.6.2009, σ. 11.

      ΠΑΡΑΡΤΗΜΑ

         ΑΙΤΗΣΗ/ΑΙΤΗΜΑ ΓΙΑ ΤΟΝ ΚΑΘΟΡΙΣΜΟ ΑΝΩΤΑΤΩΝ ΟΡΙΩΝ ΚΑΤΑΛΟΙΠΩΝ

                  1.

                  Η αίτηση ή το αίτημα περιλαμβάνει όλες τις διοικητικές πληροφορίες και όλη την επιστημονική τεκμηρίωση που απαιτείται για την απόδειξη της ασφάλειας των καταλοίπων της εν λόγω ουσίας και των παραμέτρων διαχείρισης κινδύνων.

                  2.

                  Όλοι οι τόμοι του φακέλου φέρουν ευκρινή αρίθμηση και σελιδοποίηση. Λαμβάνεται ιδιαίτερη μέριμνα για να εξασφαλιστεί ότι υπάρχει επαρκής αντιστοιχία μεταξύ των τόμων και μεταξύ των αναλυτικών και κριτικών περιλήψεων και των αρχικών δεδομένων. Οι ηλεκτρονικές υποβολές των στοιχείων συμμορφώνονται με τις οδηγίες σχετικά με τις κτηνιατρικές ηλεκτρονικές υποβολές που έχει εκδώσει ο Ευρωπαϊκός Οργανισμός Φαρμάκων.

                  3.

                  Στις περιπτώσεις που γίνεται παραπομπή σε δημοσιευθείσες πληροφορίες, θα πρέπει να περιληφθούν στο σχετικό τμήμα του φακέλου πλήρη αντίγραφα των σχετικών άρθρων.

                  4.

                  Η αίτηση ή το αίτημα υποβάλλονται σύμφωνα με τις απαιτήσεις που περιγράφονται παρακάτω με βάση την ενδεδειγμένη σειρά παρουσίασης.

                  5.

                  Οι φαρμακολογικές και τοξικολογικές δοκιμές καθώς και οι δοκιμές καταλοίπων, τα αποτελέσματα των οποίων συνοδεύουν μια αίτηση ή αίτημα για τον καθορισμό ΑΟΚ, διενεργούνται σύμφωνα με την οδηγία 2004/10/ΕΚ του Ευρωπαϊκού Κοινοβουλίου και του Συμβουλίου (1) και την οδηγία 2010/63/ΕΕ του Ευρωπαϊκού Κοινοβουλίου και του Συμβουλίου (2).

            ΚΕΦΑΛΑΙΟ 1

         ΔΙΟΙΚΗΤΙΚΕΣ ΠΛΗΡΟΦΟΡΙΕΣ

      Οι διοικητικές πληροφορίες απαρτίζονται από δύο μέρη, το πρώτο παρουσιάζει τα διοικητικά δεδομένα και το δεύτερο μια περίληψη της αξιολόγησης που προτείνει ο αιτών.
      Πρέπει να περιλαμβάνονται οι ακόλουθες λεπτομέρειες:

                  Μέρος 1 — Διοικητικά δεδομένα:

                              —

                              όνομα της υπό μελέτη ουσίας, με χρήση της διεθνούς κοινής ονομασίας (ΔΚΟ) αν έχει δοθεί,

                              —

                              όνομα και διεύθυνση του αιτούντος,

                              —

                              όνομα και διεύθυνση του σημείου επικοινωνίας του αιτούντος για την αλληλογραφία σχετικά με την αίτηση.

                  Μέρος 2 — Περίληψη της αξιολόγησης που προτείνει ο αιτών:

                              —

                              όνομα της υπό μελέτη ουσίας, με χρήση της ΔΚΟ αν έχει δοθεί,

                              —

                              αποσαφήνιση για το εάν η ουσία χρησιμοποιείται στο προϊόν ως δραστική ουσία, έκδοχο, συντηρητικό κ.λπ.,

                              —

                              περίληψη του προβλεπόμενου τρόπου κτηνιατρικής χρήσης (στοχευόμενα είδη, κύριες ενδείξεις, δοσολογία),

                              —

                              πληροφορίες σχετικά με τυχόν αιτήσεις άλλων ενωσιακών ή διεθνών οργανισμών, τις ημερομηνίες των εν λόγω αιτήσεων και τα αποτελέσματα,

                              —

                              συνοπτική παρουσίαση των πορισμάτων:

                                          —

                                          σχετικά επίπεδα στα οποία δεν παρατηρούνται δυσμενείς επιδράσεις (NOAEL) ή αποδεκτή εναλλακτική επιλογή για την αξιολόγηση της ασφάλειας,

                                          —

                                          παραπομπή στη σχετική μελέτη,

                                          —

                                          προτεινόμενος συντελεστής αβεβαιότητας,

                                          —

                                          προτεινόμενη αποδεκτή ημερήσια πρόσληψη ή εναλλακτική πρόταση σύμφωνα με το άρθρο 6 του κανονισμού (ΕΚ) αριθ. 470/2009,

                                          —

                                          κατάλοιπο-δείκτης (κατά περίπτωση),

                                          —

                                          προτεινόμενα ΑΟΚ (κατά περίπτωση),

                                          —

                                          προτεινόμενη μέθοδος ανάλυσης (συμπεριλαμβανομένου του ορίου ποσοτικού προσδιορισμού και της μελέτης αναφοράς, κατά περίπτωση).

            ΚΕΦΑΛΑΙΟ 2

         ΔΕΔΟΜΕΝΑ ΓΙΑ ΤΗΝ ΕΠΙΣΤΗΜΟΝΙΚΗ ΕΚΤΙΜΗΣΗ ΤΟΥ ΚΙΝΔΥΝΟΥ

      Α.   Φάκελος ασφαλείας

      Ο φάκελος των δοκιμών ασφαλείας περιλαμβάνει τα ακόλουθα έγγραφα:

                  —

                  κατάλογο όλων των μελετών που περιλαμβάνονται στο φάκελο,

                  —

                  δήλωση που επιβεβαιώνει ότι περιλαμβάνονται όλα τα στοιχεία που γνωρίζει ο αιτών τη στιγμή υποβολής της αίτησης, ανεξάρτητα από το αν είναι ευμενή ή δυσμενή,

                  —

                  αιτιολόγηση για την παράλειψη τυχόν μελέτης,

                  —

                  εξήγηση για την υποβολή εναλλακτικού είδους μελέτης,

                  —

                  σε περιπτώσεις όπου μια έκθεση είναι προγενέστερη της οδηγίας 2004/10/ΕΚ ή η κατάσταση της ορθής εργαστηριακής πρακτικής είναι άγνωστη, εξέταση της συμβολής που μπορεί να προσφέρει κάθε μελέτη που δεν εφαρμόζει την ΟΕΠ στη γενική εκτίμηση του κινδύνου.

            Κάθε έκθεση μελέτης περιλαμβάνει τα ακόλουθα έγγραφα:

                  —

                  αντίγραφο του σχεδίου μελέτης (πρωτόκολλο, συμπεριλαμβανομένων τροποποιήσεων και αποκλίσεων),

                  —

                  υπογεγραμμένη δήλωση συμμόρφωσης με την ορθή εργαστηριακή πρακτική, κατά περίπτωση,

                  —

                  περιγραφή των μεθόδων, εργαλείων και υλικών που χρησιμοποιήθηκαν,

                  —

                  περιγραφή και αιτιολόγηση του συστήματος δοκιμής,

                  —

                  περιγραφή των αποτελεσμάτων που προέκυψαν, με επαρκείς λεπτομέρειες έτσι ώστε να καταστεί δυνατή η κριτική αξιολόγηση των αποτελεσμάτων ανεξάρτητα από την ερμηνεία τους από το συγγραφέα,

                  —

                  στατιστική ανάλυση των αποτελεσμάτων, όπου απαιτείται,

                  —

                  εξέταση των αποτελεσμάτων με σχολιασμό σχετικά με τα επίπεδα στα οποία παρατηρούνται δυσμενείς επιδράσεις και τα επίπεδα στα οποία δεν παρατηρούνται δυσμενείς επιδράσεις (NOAEL), καθώς και σχετικά με τυχόν ασυνήθη ευρήματα,

                  —

                  λεπτομερή περιγραφή και διεξοδική εξέταση των αποτελεσμάτων της μελέτης.

            A.0   Αναλυτική και κριτική περίληψη
      Η αναλυτική και κριτική περίληψη πρέπει να φέρει υπογραφή και ημερομηνία. Πρέπει να επισυνάπτονται πληροφορίες σχετικά με το ιστορικό εκπαίδευσης, κατάρτισης και επαγγελματικής πείρας του συντάκτη. Δηλώνεται επίσης η επαγγελματική σχέση του συντάκτη με τον αιτούντα.
      Όλα τα σημαντικά στοιχεία συνοψίζονται σε ένα παράρτημα και, εφόσον είναι δυνατόν, σε μορφή πινάκων ή διαγραμμάτων και οι σχετικές βιβλιογραφικές αναφορές πρέπει επίσης να περιλαμβάνονται στα παραρτήματα του εγγράφου. Εξετάζεται η συνάφεια των μελετών που παρέχονται για την εκτίμηση των πιθανών κινδύνων που παρουσιάζουν τα κατάλοιπα για τον άνθρωπο. Η αναλυτική και κριτική περίληψη και τα παραρτήματά της περιέχουν επακριβείς παραπομπές στις πληροφορίες που περιέχονται στη βασική τεκμηρίωση. Το εν λόγω τμήμα δεν εισάγει νέες μελέτες που δεν περιλαμβάνονται στη βασική τεκμηρίωση.
      A.1.   Ακριβής ταυτότητα της ουσίας που αφορά η αίτηση/το αίτημα:

                  A.1.1.

                  ΚΔΟ,

                  A.1.2.

                  Ονομασία IUPAC (Διεθνής Ένωση Καθαρής και Εφαρμοσμένης Χημείας),

                  A.1.3.

                  Αριθμός CAS (Chemical Abstract Service),

                  A.1.4.

                  θεραπευτική, φαρμακολογική και χημική ταξινόμηση,

                  A.1.5.

                  συνώνυμα και συντμήσεις,

                  A.1.6.

                  συντακτικός τύπος,

                  A.1.7.

                  μοριακός τύπος,

                  A.1.8.

                  μοριακό βάρος,

                  A.1.9.

                  βαθμός καθαρότητας,

                  A.1.10.

                  ποιοτική και ποσοτική σύσταση των προσμείξεων,

                  A.1.11.

                  περιγραφή των φυσικών ιδιοτήτων,

                              A.1.11.1.

                              σημείο τήξης,

                              A.1.11.2.

                              σημείο ζέσης,

                              A.1.11.3.

                              πίεση ατμού,

                              A.1.11.4.

                              διαλυτότητα σε νερό και σε οργανικούς διαλύτες εκφρασμένη σε g/l, με ένδειξη της θερμοκρασίας,

                              A.1.11.5.

                              πυκνότητα,

                              A.1.11.6.

                              φάσματα διάθλασης, περιστροφής κ.λπ.,

                              A.1.11.7.

                              pKa,

                              A.1.11.8.

                              δέσμευση πρωτεϊνών.

            A.2.   φαρμακολογία·

                  A.2.1.

                  φαρμακοδυναμική·

                  A.2.2.

                  φαρμακοκινητική στα εργαστηριακά είδη (απορρόφηση, κατανομή, μεταβολισμός, απέκκριση)·

            A.3.   τοξικολογία (στα εργαστηριακά είδη)·

                  A.3.1.

                  τοξικότητα μεμονωμένης δόσης, αν είναι διαθέσιμη·

                  A.3.2.

                  τοξικότητα επαναλαμβανόμενης δόσης·

                              A.3.2.1.

                              δοκιμή τοξικότητας επαναλαμβανόμενων δόσεων διά του στόματος (90 ημέρες)·

                              A.3.2.2.

                              δοκιμή χρόνιας τοξικότητας επαναλαμβανόμενης δόσης·

                  A.3.3.

                  ανοχή στα στοχευόμενα είδη, αν είναι διαθέσιμη·

                  A.3.4.

                  αναπαραγωγική τοξικότητα συμπεριλαμβανομένης της τοξικότητας στην ανάπτυξη·

                              A.3.4.1.

                              μελέτη των επιδράσεων στην αναπαραγωγή·

                              A.3.4.2.

                              μελέτη τοξικότητας για την ανάπτυξη·

                  A.3.5.

                  γονιδιοτοξικότητα·

                  A.3.6.

                  ικανότητα καρκινογένεσης·

            A.4.   άλλες προδιαγραφές·

                  A.4.1.

                  ειδικές μελέτες (π.χ. ανοσοτοξικότητα, νευροτοξικότητα)·

                  A.4.2.

                  μικροβιολογικές ιδιότητες των καταλοίπων (κατά περίπτωση)·

                              A.4.2.1.

                              πιθανά αποτελέσματα στην εντερική χλωρίδα του ανθρώπου·

                              A.4.2.2.

                              πιθανά αποτελέσματα στους μικροοργανισμούς που χρησιμοποιούνται για βιομηχανική επεξεργασία τροφίμων·

                  A.4.3.

                  παρατηρήσεις σε ανθρώπους·

            A.5.   Καθορισμός της αποδεκτής ημερήσιας πρόσληψης (ΑDI) ή εναλλακτικού ορίου.
      B.   Αρχείο κατάλοιπου

      Ο φάκελος των δοκιμών καταλοίπων περιλαμβάνει τα ακόλουθα έγγραφα:

                  —

                  κατάλογο όλων των μελετών που περιλαμβάνονται στο φάκελο,

                  —

                  δήλωση που επιβεβαιώνει ότι περιλαμβάνονται όλα τα στοιχεία που γνωρίζει ο αιτών τη στιγμή υποβολής της αίτησης, ανεξάρτητα από το αν είναι ευμενή ή δυσμενή,

                  —

                  αιτιολόγηση για την παράλειψη τυχόν μελέτης,

                  —

                  εξήγηση για την υποβολή εναλλακτικού είδους μελέτης,

                  —

                  σε περιπτώσεις όπου μια έκθεση είναι προγενέστερη της οδηγίας 2004/10/ΕΚ ή η κατάσταση της ΟΕΠ είναι άγνωστη, εξέταση της συμβολής που μπορεί να προσφέρει κάθε μελέτη που δεν εφαρμόζει την ΟΕΠ στη γενική εκτίμηση του κινδύνου.

            Κάθε έκθεση μελέτης περιλαμβάνει τα ακόλουθα έγγραφα:

                  —

                  αντίγραφο του σχεδίου μελέτης (πρωτόκολλο, συμπεριλαμβανομένων τροποποιήσεων και αποκλίσεων),

                  —

                  υπογεγραμμένη δήλωση συμμόρφωσης με τους κανόνες ορθής εργαστηριακής πρακτικής (ΟΕΠ), κατά περίπτωση,

                  —

                  περιγραφή των μεθόδων, εργαλείων και υλικών που χρησιμοποιήθηκαν,

                  —

                  περιγραφή και αιτιολόγηση του συστήματος δοκιμής,

                  —

                  περιγραφή των αποτελεσμάτων που προέκυψαν, με επαρκείς λεπτομέρειες έτσι ώστε να καταστεί δυνατή η κριτική αξιολόγηση των αποτελεσμάτων ανεξάρτητα από την ερμηνεία τους από το συγγραφέα,

                  —

                  στατιστική ανάλυση των αποτελεσμάτων, όπου απαιτείται,

                  —

                  συζήτηση των αποτελεσμάτων,

                  —

                  λεπτομερής περιγραφή και διεξοδική εξέταση των αποτελεσμάτων της μελέτης.

            B.0.   Αναλυτική και κριτική περίληψη
      Η αναλυτική και κριτική περίληψη πρέπει να φέρει την υπογραφή και την ημερομηνία. Πρέπει να επισυνάπτονται πληροφορίες σχετικά με το ιστορικό εκπαίδευσης, κατάρτισης και επαγγελματικής πείρας του συντάκτη. Δηλώνεται επίσης η επαγγελματική σχέση του συντάκτη με τον αιτούντα.
      Όλα τα σημαντικά στοιχεία συνοψίζονται σε ένα παράρτημα και, εφόσον είναι δυνατόν, σε μορφή πινάκων ή διαγραμμάτων και οι σχετικές βιβλιογραφικές αναφορές πρέπει επίσης να περιλαμβάνονται στα παραρτήματα του εγγράφου. Εξετάζεται η συνάφεια των μελετών που παρέχονται για τον καθορισμό ανώτατων ορίων καταλοίπων. Η αναλυτική και κριτική περίληψη και τα παραρτήματά της περιέχουν επακριβείς παραπομπές στις πληροφορίες που περιέχονται στη βασική τεκμηρίωση. Το εν λόγω τμήμα δεν εισάγει νέες μελέτες που δεν περιλαμβάνονται στη βασική τεκμηρίωση.
      B.1.   Μεταβολισμός και κινητική των καταλοίπων:

                  B.1.1.

                  φαρμακοκινητική για τα ζωικά είδη παραγωγής τροφίμων (απορρόφηση, κατανομή, μεταβολισμός, απέκκριση)

                  B.1.2.

                  απομάκρυνση των καταλοίπων:

                              B.1.2.1.

                              ταυτοποίηση του καταλοίπου-δείκτη·

                              B.1.2.2.

                              λόγος του δείκτη στα συνολικά κατάλοιπα·

            B.2.   δεδομένα παρακολούθησης και έκθεσης, κατά περίπτωση·
      B.3.   μέθοδος ανάλυσης των καταλοίπων·

                  B.3.1.

                  περιγραφή της μεθόδου, σύμφωνα με διεθνώς εγκεκριμένο τύπο·

                  B.3.2.

                  επικύρωση της μεθόδου σύμφωνα με τις σχετικές οδηγίες που δημοσιεύονται από την Επιτροπή και τον Ευρωπαϊκό Οργανισμό Φαρμάκων.

            ΚΕΦΑΛΑΙΟ 3

         ΠΑΡΑΜΕΤΡΟΙ ΔΙΑΧΕΙΡΙΣΗΣ ΤΩΝ ΚΙΝΔΥΝΩΝ

      Με βάση την αξιολόγηση κινδύνου που πραγματοποιήθηκε, διατυπώνονται οι κατάλληλες συστάσεις για τη διαχείριση του κινδύνου σύμφωνα με το άρθρο 7 του κανονισμού (ΕΚ) αριθ. 470/2009, και ιδίως όσον αφορά τα εξής:

                  —

                  άλλους θεμιτούς παράγοντες όπως οι τεχνολογικές πτυχές των τροφίμων και ζωοτροφών, η δυνατότητα διενέργειας ελέγχων, οι όροι χρήσης και εφαρμογής των ουσιών στα κτηνιατρικά φάρμακα,

                  —

                  άλλες παραμέτρους διαχείρισης του κινδύνου που έχουν σημασία για τον καθορισμό ΑΟΚ,

                  —

                  τον υπολογισμό ΑΟΚ,

                  —

                  τις εκτιμήσεις σχετικά με πιθανή παρεκβολή των ΑΟΚ.

         (1)  Οδηγία 2004/10/ΕΚ του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, για την προσέγγιση των νομοθετικών, κανονιστικών και διοικητικών διατάξεων σχετικά με την εφαρμογή των αρχών ορθής εργαστηριακής πρακτικής και τον έλεγχο της εφαρμογής τους κατά τις δοκιμές των χημικών ουσιών (ΕΕ L 50 της 20.2.2004, σ. 44).

         (2)  Οδηγία 2010/63/ΕΕ του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2010, περί προστασίας των ζώων που χρησιμοποιούνται για επιστημονικούς σκοπούς (ΕΕ L 276 της 20.10.2010, σ. 33).


title: Εκτελεστικός κανονισμός (ΕΕ) αριθ. 1082/2011 της Επιτροπής, της 26ης Οκτωβρίου 2011 , σχετικά με τον καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               27.10.2011

               EL

               Επίσημη Εφημερίδα της Ευρωπαϊκής Ένωσης

               L 280/19

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1082/2011 ΤΗΣ ΕΠΙΤΡΟΠΉΣ
   της 26ης Οκτωβρίου 2011
   σχετικά με τον καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:
   Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού,
   ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει στις 27 Οκτωβρίου 2011.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 26 Οκτωβρίου 2011.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Κατ’ αποκοπή τιμές κατά την εισαγωγή για τον προσδιορισμό της τιμής εισόδου ορισμένων οπωροκηπευτικών

                  (EUR/100 kg)

                  Κωδικός ΣΟ

                  Κωδικός των τρίτων χωρών (1)

                  Κατ’ αποκοπή τιμή κατά την εισαγωγή

                  0702 00 00

                  AL

                  57,4

                  MA

                  49,3

                  MK

                  52,3

                  ZZ

                  53,0

                  0707 00 05

                  AL

                  45,6

                  MK

                  62,2

                  TR

                  151,2

                  ZZ

                  86,3

                  0709 90 70

                  AR

                  33,4

                  TR

                  84,3

                  ZZ

                  58,9

                  0805 50 10

                  AR

                  57,4

                  TR

                  63,6

                  ZA

                  73,7

                  ZZ

                  64,9

                  0806 10 10

                  BR

                  240,6

                  CL

                  71,4

                  TR

                  142,3

                  ZA

                  67,9

                  ZZ

                  130,6

                  0808 10 80

                  AR

                  61,9

                  BR

                  86,4

                  CA

                  106,1

                  CL

                  90,0

                  CN

                  82,6

                  NZ

                  120,1

                  US

                  99,9

                  ZA

                  106,6

                  ZZ

                  94,2

                  0808 20 50

                  CN

                  46,7

                  TR

                  125,4

                  ZZ

                  86,1

         (1)  Ονοματολογία των χωρών που ορίζεται από τον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 1300/2011 της Επιτροπής, της 9ης Δεκεμβρίου 2011 , για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Magyar szürkemarha hús (ΠΓΕ)]

text:
               14.12.2011

               EL

               Επίσημη Εφημερίδα της Ευρωπαϊκής Ένωσης

               L 330/11

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1300/2011 ΤΗΣ ΕΠΙΤΡΟΠΉΣ
   της 9ης Δεκεμβρίου 2011
   για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Magyar szürkemarha hús (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 510/2006 του Συμβουλίου, της 20ής Μαρτίου 2006, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (1), και ιδίως το άρθρο 7 παράγραφος 4 πρώτο εδάφιο,
   Εκτιμώντας τα ακόλουθα:

               (1)

               Σύμφωνα με το άρθρο 6 παράγραφος 2 πρώτο εδάφιο του κανονισμού (ΕΚ) αριθ. 510/2006, η αίτηση που υπέβαλε η Ουγγαρία για την καταχώριση της ονομασίας «Magyar szürkemarha hús» δημοσιεύθηκε στην Επίσημη Εφημερίδα της Ευρωπαϊκής Ένωσης
                   (2).

               (2)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης, βάσει του άρθρου 7 του κανονισμού (ΕΚ) αριθ. 510/2006, η εν λόγω ονομασία πρέπει να καταχωριστεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Καταχωρίζεται η ονομασία που αναφέρεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 9 Δεκεμβρίου 2011.

            Για την Επιτροπή, εξ ονόματος του Προέδρου,

         Dacian CIOLOȘ

            Μέλος της Επιτροπής

      (1)  ΕΕ L 93 της 31.3.2006, σ. 12.

      (2)  ΕΕ C 83 της 17.3.2011, σ. 14.

      ΠΑΡΑΡΤΗΜΑ
      Γεωργικά προϊόντα προοριζόμενα για ανθρώπινη κατανάλωση τα οποία απαριθμούνται στο παράρτημα Ι της Συνθήκης:

         Κλάση 1.1.   Νωπά κρέατα (και παραπροϊόντα σφαγίων)

      ΟΥΓΓΑΡΙΑ
      Magyar szürkemarha hús (ΠΓΕ)


title: Εκτελεστικός κανονισμός (ΕΕ) 2015/389 της Επιτροπής, της 5ης Μαρτίου 2015 , σχετικά με την τροποποίηση του παραρτήματος I του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο

text:
               10.3.2015

               EL

               Επίσημη Εφημερίδα της Ευρωπαϊκής Ένωσης

               L 65/11

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/389 ΤΗΣ ΕΠΙΤΡΟΠΉΣ
   της 5ης Μαρτίου 2015
   σχετικά με την τροποποίηση του παραρτήματος I του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:

               (1)

               Με τον κανονισμό (ΕΟΚ) αριθ. 2658/87 θεσπίστηκε ονοματολογία εμπορευμάτων (εφεξής καλούμενη «Συνδυασμένη Ονοματολογία»), η οποία παρατίθεται στο παράρτημα I του εν λόγω κανονισμού.

               (2)

               Για τον προσδιορισμό της περιεκτικότητας σε λάδια των προϊόντων των διακρίσεων 2712 90 31 έως 2712 90 39 της Συνδυασμένης Ονοματολογίας, το στοιχείο α) της συμπληρωματικής σημείωσης 4 του Κεφαλαίου 27 του Δευτέρου Μέρους της Συνδυασμένης Ονοματολογίας προβλέπει την εφαρμογή μεθόδου που περιγράφεται στο πρότυπο που έχει καταρτιστεί από τον Διεθνή Οργανισμό Τυποποίησης (ISO 2908).

               (3)

               Το 2006 ο Διεθνής Οργανισμός Τυποποίησης ανακάλεσε το πρότυπο ISO 2908 και δεν το αντικατέστησε. Επιπλέον, η Ευρωπαϊκή Επιτροπή Τυποποίησης δεν έχει καθορίσει κανένα πρότυπο EN για τη θέσπιση μεθόδου ισοδύναμης προς τη μέθοδο ISO 2908. Τα τελωνειακά εργαστήρια θα πρέπει συνεπώς να είναι ελεύθερα να εφαρμόζουν κατάλληλες μεθόδους εργασίας της επιλογής τους για τον προσδιορισμό της περιεκτικότητας σε λάδια των προϊόντων των διακρίσεων 2712 90 31 έως 2712 90 39 της Συνδυασμένης Ονοματολογίας.

               (4)

               Επίσης, είναι σκόπιμο να αναφερθεί ρητώς στο στοιχείο α) της συμπληρωματικής σημείωσης 4 του Κεφαλαίου 27 του Δευτέρου Μέρους της Συνδυασμένης Ονοματολογίας, ότι η περιεκτικότητα σε λάδια προσδιορίζεται ως ποσοστό κατά βάρος.

               (5)

               Κατά συνέπεια, είναι σκόπιμο να τροποποιηθεί το στοιχείο α) της συμπληρωματικής σημείωσης 4 του Κεφαλαίου 27 του Δευτέρου Μέρους της Συνδυασμένης Ονοματολογίας, με τη διαγραφή της αναφοράς στο διεθνές πρότυπο που έχει ανακληθεί και την αποσαφήνιση της μονάδας στην οποία πρέπει να εκφράζεται η περιεκτικότητα σε λάδια.

               (6)

               Ως εκ τούτου, ο κανονισμός (ΕΟΚ) αριθ. 2658/87 θα πρέπει να τροποποιηθεί αναλόγως.

               (7)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο κεφάλαιο 27 στο δεύτερο μέρος της Συνδυασμένης Ονοματολογίας που παρατίθεται στο παράρτημα I του κανονισμού (ΕΟΚ) αριθ. 2658/87, το στοιχείο α) της συμπληρωματικής σημείωσης 4 αντικαθίσταται από το ακόλουθο κείμενο:

                  «α)

                  περιεκτικότητα σε λάδια ίση ή ανώτερη του 3,5 % κατά βάρος, εφόσον το ιξώδες στους 100 βαθμούς Κελσίου είναι κατώτερο των 9 × 10– 6 m2 s– 1, σύμφωνα με τη μέθοδο EN ISO 3104· ή»

   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 5 Μαρτίου 2015.

            Για την Επιτροπή,

            εξ ονόματος του Προέδρου,

         Heinz ZOUREK

            Γενικός Διευθυντής Φορολογίας και Τελωνειακής Ένωσης

      (1)  ΕΕ L 256 της 7.9.1987, σ. 1.


title: Εκτελεστικός κανονισμός (ΕΕ) 2015/2286 της Επιτροπής, της 8ης Δεκεμβρίου 2015, για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο των εγγυημένων παραδοσιακών ιδιότυπων προϊόντων [Belokranjska pogača (ΕΠΙΠ)]

text:
               9.12.2015

               EL

               Επίσημη Εφημερίδα της Ευρωπαϊκής Ένωσης

               L 323/5

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/2286 ΤΗΣ ΕΠΙΤΡΟΠΉΣ
   της 8ης Δεκεμβρίου 2015
   για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο των εγγυημένων παραδοσιακών ιδιότυπων προϊόντων [Belokranjska pogača (ΕΠΙΠ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 53 παράγραφος 1 πρώτο εδάφιο του κανονισμού (ΕΕ) αριθ. 1151/2012, η Επιτροπή εξέτασε την αίτηση της Σλοβενίας για την έγκριση τροποποίησης των προδιαγραφών του εγγυημένου παραδοσιακού ιδιότυπου προϊόντος «Belokranjska pogača», η οποία καταχωρίσθηκε δυνάμει του κανονισμού (ΕΕ) αριθ. 182/2010 της Επιτροπής (2).

               (2)

               Δεδομένου ότι η εν λόγω τροποποίηση δεν είναι ήσσονος σημασίας κατά την έννοια του άρθρου 53 παράγραφος 2 του κανονισμού (ΕΕ) αριθ. 1151/2012, η Επιτροπή δημοσίευσε την αίτηση τροποποίησης, κατ' εφαρμογή του άρθρου 50 παράγραφος 2 στοιχείο β) του εν λόγω κανονισμού, στην Επίσημη Εφημερίδα της Ευρωπαϊκής Ένωσης
                   (3).

               (3)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης βάσει του άρθρου 51 του κανονισμού (ΕΕ) αριθ. 1151/2012, η τροποποίηση των προδιαγραφών πρέπει να εγκριθεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Εγκρίνεται η τροποποίηση των προδιαγραφών η οποία έχει δημοσιευθεί στην Επίσημη Εφημερίδα της Ευρωπαϊκής Ένωσης και αφορά την ονομασία «Belokranjska pogača» (ΕΠΙΠ).
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 8 Δεκεμβρίου 2015.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 343 της 14.12.2012, σ. 1.

      (2)  Κανονισμός (ΕΕ) αριθ. 182/2010 της Επιτροπής, της 3ης Μαρτίου 2010, για την καταχώριση ονομασίας στο μητρώο εγγυημένων παραδοσιακών ιδιότυπων προϊόντων [Belokranjska pogača (ΕΠΙΠ)] (ΕΕ L 53 της 4.3.2010, σ. 1).

      (3)  ΕΕ C 224 της 9.7.2015, σ. 8.


title: Εκτελεστικός κανονισμός (ΕΕ) αριθ. 939/2014 της Επιτροπής, της 2ας Σεπτεμβρίου 2014 , για την κατάρτιση των πιστοποιητικών που αναφέρονται στα άρθρα 5 και 14 του κανονισμού (ΕΕ) αριθ. 606/2013 του Ευρωπαϊκού Κοινοβουλίου και του Συμβουλίου για την αμοιβαία αναγνώριση μέτρων προστασίας σε αστικές υποθέσεις

text:
               3.9.2014

               EL

               Επίσημη Εφημερίδα της Ευρωπαϊκής Ένωσης

               L 263/10

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 939/2014 ΤΗΣ ΕΠΙΤΡΟΠΉΣ
   της 2ας Σεπτεμβρίου 2014
   για την κατάρτιση των πιστοποιητικών που αναφέρονται στα άρθρα 5 και 14 του κανονισμού (ΕΕ) αριθ. 606/2013 του Ευρωπαϊκού Κοινοβουλίου και του Συμβουλίου για την αμοιβαία αναγνώριση μέτρων προστασίας σε αστικές υποθέσεις
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 606/2013 του Ευρωπαϊκού Κοινοβουλίου και του Συμβουλίου, της 12ης Ιουνίου 2013, για την αμοιβαία αναγνώριση μέτρων προστασίας σε αστικές υποθέσεις (1), και ιδίως το άρθρο 19,
   Εκτιμώντας τα ακόλουθα:

               (1)

               Για την ορθή εφαρμογή του κανονισμού (ΕΕ) αριθ. 606/2013 θα πρέπει να καταρτιστούν δύο πιστοποιητικά.

               (2)

               Το Ηνωμένο Βασίλειο και η Ιρλανδία δεσμεύονται από τον κανονισμό (ΕΕ) αριθ. 606/2013 και κατά συνέπεια δεσμεύονται από τον παρόντα κανονισμό.

               (3)

               Η Δανία δεν δεσμεύεται από τον κανονισμό (ΕΕ) αριθ. 606/2013 ούτε από τον παρόντα κανονισμό.

               (4)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την αμοιβαία αναγνώριση μέτρων προστασίας σε αστικές υποθέσεις που θεσπίστηκε με τον κανονισμό (ΕΕ) αριθ. 606/2013,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Το έντυπο το οποίο χρησιμοποιείται για την αίτηση πιστοποιητικού που αναφέρεται στο άρθρο 5 του κανονισμού (ΕΕ) αριθ. 606/2013 έχει τη μορφή που καθορίζεται στο έντυπο Ι του παραρτήματος I.
   2.   Το έντυπο το οποίο χρησιμοποιείται για την αίτηση πιστοποιητικού που αναφέρεται στο άρθρο 14 του κανονισμού (ΕΕ) αριθ. 606/2013 έχει τη μορφή που καθορίζεται στο έντυπο ΙΙ του παραρτήματος II.
   Άρθρο 2
   Ο παρών κανονισμός αρχίζει να ισχύει την 11η Ιανουαρίου 2015.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα στα κράτη μέλη σύμφωνα με τις Συνθήκες.
      Βρυξέλλες, 2 Σεπτεμβρίου 2014.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 181 της 29.6.2013, σ. 4.

      ΠΑΡΑΡΤΗΜΑ I

      ΠΑΡΑΡΤΗΜΑ II